་བཞིན་མང་པོར་
སྤེལ་བའི་སྔགས་ཀྱང་བརྗོད། དེ་རྗེས་གླུད་རབས་ཚར་གཅིག་བཏང་། ལྷའི་ང་རྒྱལ་
གྱིས་འདི་སྐད་དོ། །ཧཱུཾ། རི་རྒྱལ་ལྷུན་པོའི་རྨང་འོག་ན། །རྒྱ་མཚོ་ཆེན་པོའི་གཏིང་
རུམ་ན། །རླུང་ནག་འཚུབ་མའི་སྟེང་ཤོད་ན། །བསྐལ་པའི་མེ་དང་རྒྱ་མཚོའི་བར། །
ལྕགས་བསྲེགས་ནག་པོའི་ས་གཞི་ལ། །ལྕགས་ཀྱི་ཁང་པ་སྒོ་མེད་ནང༌། །གཤིན་ཡུལ་
འཇིག་རྟེན་རྨེ་ནག་ཅེས། །ཟིན་ནས་ཐར་པ་མེད་པའི་གནས། །འཇིགས་སུ་རུང་
བའི་གནས་དེ་ན། །འཆི་བདག་ཆོས་ཀྱི་རྒྱལ་པོ་ཁྱོད། །མངོན་ཤེས་མཐུ་དང་རྫུ་
འཕྲུལ་ལྡན།: །དགེ་སྡིག་ཆོས་བཞིན་སྤྱོད་པའོ། ཁྱོད་ལ་ལན་ཆགས་སྟོང་ཁྲིན་
དུ། །འབྱོར་བའི་ལོངས་སྤྱོད་གླུད་འབུལ་གྱི། །འཇིག་རྟེན་ས་སྟེང་ལྷ་མིའི་ཡུལ། །དགེ་
བཅུ་དམ་ཆོས་སྤྱོད་པའི་སར། །དེང་ནས་མི་ལོ་བཅུ་གསུམ་དུ། །འཆི་བདག་ཞགས་
600

འཆི་བདག་བཟློག་བྱེད་ཀྱི་གྱེར་གཞུང་འཆི་བདག་གཡུལ་ལས་རྒྱལ་བའི་རུ་མཚོན། ༼༢༢༽
པས་མ་འདེབས་ཤིག །གཤིན་རྗེའི་ཕོ་ཉ་མ་གཏོང་ཞིག །འཇམ་དཔལ་ཡ་མཱནྟ་ཀ་
ཡི། །བཀའ་དང་དམ་ལས་མ་འདའ་ཞིག །ཨོཾ་ཡ་མཱནྟ་ཀ་ཡ་བ་ཏི་ས་མ་ཡ་ན་ར་
སྐན། རྩེ་གསུམ་གྱིས་བདུད་རྩི་ལྕེ་ཐོག་ཏུ་བཞག་ནས་མནའ་ཆུ་བླུད། །དམ་བསྒྲག་
པ་ནི། ཧཱུཾ། ཆོས་དབྱིངས་ཀ་དག་གསལ་སྟོང་(༦བ)འཛིན་མེད་ལ། །འཁོར་བ་མྱ་ངན་
འདས་པར་རོ་གཅིག་པས། །གནོད་བྱ་གནོད་བྱེད་གནོད་པའི་ཡུལ་ལ་སོགས། །རྡུལ་
ཕྲན་ཙམ་ཡང་གྲུབ་པ་ག་ལ་ཞིག །འཛིན་མེད་འཛིན་པ་ཞུགས་པའི་འཁྲུལ་ངོ་
རུ། །ལུས་སྲོག་ལོངས་སྤྱོད་དེ་འཇོམས་དགྲ་བགེགས་སོགས། །སྒྱུ་མའི་རོལ་པ་ཇི་
བཞིན་སྣང་བ་ཀུན། །རྟེན་འབྲེལ་ཐབས་ཀྱིས་མི་བཟློག་གང་ཡང་མེད། །འདོད་
ཆགས་ཞེ་སྡང་གཏི་མུག་ལས་གྲུབ་པའི། །རྒྱུད་གསུམ་དྲེགས་པའི་ཚོགས་རྣམས་མ་
ལུས་པ། །སྔོན་ཚེ་དཔལ་ཆེན་ཁྲག་འཐུང་ཧེ་རུ་ཀས། །སྲོག་གི་སྙིང་པོ་མ་ལུས་བླངས་
མིན་ནམ། །བྱེ་བྲག་འཆི་བདག་གཤིན་རྗེའི་ཚོགས་རྣམས་ཀུན། །ཕྱག་རྒྱ་མ་ལུས་
ཟིལ་གྱིས་གནོན་བྱེད་པའི། །འཇམ་དཔལ་དཔའ་བོ་དུས་ཀྱི་དགྲ་ཆེན་པོས། །སྲོག་
སྙིང་བླངས་ནས་དམ་ལ་མ་བཏགས་སམ། ཁྱད་པར་དུས་གསུམ་རྒྱལ་བ་ཀུན་གྱི་
དངོས། །ཨྱོན་སློབ་དཔོན་པདྨ་འབྱུང་གནས་ཀྱིས། །མ་རུངས་འདུལ་ཕྱིར་ལང་ཀའི་
ལྷོ་ཕྱོགས་ཀྱི། །དུག་སྡོང་ནག་པོའི་འགྲམ་དུ་བཞུགས་པའི་ཚེ། །ནམ་གྱི་སྲོད་ཡོལ་
དུས་སུ་མཐའི་རྒྱ་མཚོ། །མཁའ་ལ་འཕྱོ་ཞིང་རྦ་ཀློང་འཁྲུག་པ་དང༌། །གདུག་པའི་
སྐད་སྒྲོག་ས་གཞི་ནགས་ཚལ་གཡོ། །ལྷ་སྲིན་འབྲོས་སོགས་མི་རུང་ལྟས་དང་
བཅས། །ཅུང་ཞིག་ཙམ་ན་རྒྱ་མཚོའི་འགྲམ་དག་ནས། །འཆི་བདག་ནག་པོ་རལ་
པའི་ཐོར་ཅོག་ཅན། །འཇིགས་རུང་གཟུགས་ཅན་རང་དང་འདྲ་བའི་འཁོར། །འབུམ་
ཕྲག་མང་པོས་བསྐོར་ཏེ་ས་སྟེང་དུ། །འོངས་ཚེ་རིགས་འཛིན་པདྨ་ཐོད་འཕྲེང་
རྩལ། །ཞེ་སྡང་གཤིན་རྗེ་གཤེད་པོའི་ཏིང་འཛིན་གྱི། །འཆི་བདག་ནག་པོའི་སྲོག་
སྙིང་འཕྲོགས་མིན་ནམ། །སྲིད་པའི་རྩེ་ནས་དམྱལ་བ་ཡན་ཆད་དུ། །ང་ཡིས་དབང་
གྱུར་ཐམས་ཅད་བརླག་ནུས་པས། །ཡལ་གམ་ཆེན་པོ་ང་ཡི་གནས་འདི་ན། །མ་
601

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཀ༽
འདུག་ཅེས་པའི་ཁེངས་ཚིག་(༧ན)སྨྲས་པའི་ལན། །ཁྱོད་ནི་འཇིག་རྟེན་འཁྲུལ་པའི་
བདག་པོ་སྟེ། །ང་ནི་འཁོར་འདས་ཀུན་ལ་དབང་སྒྱུར་བས། །གནམ་ལྕགས་འབར་
བའི་བེ་ཅོན་འདི་བརྒྱབ་ན། ཁྱེད་ཀྱང་ཐལ་བའི་རྡུལ་དུ་བརླག་པར་འགྱུར། །འཇིགས་
མེད་རྡོ་རྗེའི་ཚིག་དེ་ཐོས་པ་ན། །ཞུམ་བཞིན་སྐྲག་ནས་སློབ་དཔོན་ཞབས་ལ
གཏུགས། །རྫས་སྔགས་ཏིང་འཛིན་འཁྲུལ་འཁོར་ལ་བརྟེན་ནས། །འཆི་བདག་བཟློག་
པའི་ཆོ་ག་མ་ལུས་ཕུལ། །ཉམས་སུ་བླངས་ན་འཆི་བདག་ལག་ཆུད་ཀྱང༌། །ལོ་ལྔར་
བཟློག་པ་ཁས་ལེན་མ་བྱས་སམ། །དེ་ཚེ་རྒྱལ་དབང་པདྨ་ཀ་ར་ཡིས། །སྲིན་པོ་ཁྲག་
མིག་བསྒྲལ་བའི་ཤ་ཁྲག་སོགས། །མཐུན་རྫས་སྔགས་དང་ཕྱག་རྒྱས་བྱིན་རླབས་
ནས། །ལུས་ཅན་ཀུན་གྱི་དོན་དུ་བསྔོས་པའི་ཚེ། །བཅུ་གསུམ་ལོ་ཡི་བར་དུ་འགྲོ་བ་
ལ། །གནོད་པ་སྤོང་བའི་དམ་བཅའ་བྱས་མིན་ནམ། །དེ་ལྟར་སློབ་དཔོན་ཆེན་པོ་
ནས་བཟུང་སྟེ། །རིགས་འཛིན་རྩ་བརྒྱུད་བླ་མ་མཐའ་དག་གིས། །དཔལ་ལྡན་དུས་
དགྲའི་ཏིང་འཛིན་ལ་བརྟེན་ནས། །གཤིན་རྗེ་དམ་བཏགས་འཆི་བདག་གཡུལ་ལས་
རྒྱལ། །དེང་འདིར་རིག་སྔགས་འཆང་བ་བདག་ཅག་རྣམས། །སྒྲུབ་ལ་མཆོག་གི་
དེད་དཔོན་མཚོ་སྐྱེས་རྗེ། །རིང་ལུགས་བརྒྱུད་པའི་བཀའ་སྲོལ་མ་ཉམས་པ། །ཐོས་
བསམ་བསྒོམ་པའི་བྱིན་རླབས་མཚན་ཁ་ཅན། །འཛིན་མེད་སྤྲོས་བྲལ་ལྟ་བའི་ཀློང་
ཡངས་སུ། །གསལ་སྟོང་ཏིང་འཛིན་འཕྲོ་འདུ་འགོག་པ་མེད། །མཐུན་པའི་རྫས་དང་
ཟབ་མོའི་གསང་སྔགས་བཅས། །དུས་མིན་འཆི་བ་བཟློག་པའི་ཐབས་བསྒྲུབ་
ན། །སྔོན་ནས་ཁས་བླངས་དམ་བཅས་དམ་ཚིག་དང༌། །རྟེན་འབྲེལ་རྒྱུ་རྐྱེན་ཚོགས་
པའི་ནུས་མཐུ་ཡིས། །སྦྱིན་བདག་ཆེ་གེ་མོ་ཞེས་བྱ་བ་རྣམས། ཁྲམ་ལ་བཏབ་པ་ཡོད་
ན་ཁྲམ་ཁ་ཕྱིས། །ཤོ་ལ་བཏབ་ན་རྡེའུ་(༧བ)དཀར་ནག་སྤོས། །བདུད་ཀྱི་ཞགས་པས་
བཅིངས་ན་མདུད་པ་ཁྲོལ། །བྱད་དུ་བཅུག་ན་བྱད་ཐག་མྱུར་དུ་ཆོད། །འདི་ལ་དུས་
མིན་འཆི་བའི་ལྟས་ཡིན་ན། །བཅུ་གསུམ་བར་དུ་མི་འཆི་བཤོལ་ཐོབ་ཅིག །གལ་
སྲིད་དུས་ལ་བབ་ཅིང་ཚེ་ཟད་ཀྱང༌། །ལོ་གསུམ་བར་དུ་མི་འཆི་བཤོལ་ཐོབ་
602

འཆི་བདག་བཟློག་བྱེད་ཀྱི་གྱེར་གཞུང་འཆི་བདག་གཡུལ་ལས་རྒྱལ་བའི་རུ་མཚོན། ༼༢༢༽
ཅིག །བསྒོ་བའི་བཀའ་ལ་ཉན་པར་མི་བྱེད་ན། ཁས་བླགས་དམ་བཅའ་ཉམས་པའི་
བཀའ་ཆད་དང༌། །རྩ་བ་གསུམ་གྱི་བདེན་པའི་བྱིན་རླབས་དང༌། །ཏིང་འཛིན་
སྔགས་དང་ཕྱག་རྒྱའི་ནུས་པ་ཡིས། །གདུག་ཅན་ཁྱོད་ཀྱི་མགོ་བོ་ཚལ་བར་འགས། །དེ་
བས་མི་ལས་གླུད་དགའ་གླུད་འདི་ཁྱེར། །ལན་ཆགས་བུ་ལོན་འདི་ཡིས་ཚིམ་གྱིས་
ལ། འདི་རུ་མ་འདུག་རང་གི་ཡུལ་དུ་སོང༌། །དེ་ནས། འཆི་བདག་གཤིན་རྗེ་ཁ་
བསྒྱུར་ཏེ་བཏེག །དི་ཨ་ཡི། བསྐལ་པ་དུས་མཐའི་རླུང་ཤུགས་དང༌། །ལྡན་པའི་རྔ་
མོ་ཡིས་བཏེག་ནས། །འཆི་བདག་གླུད་དང་བུ་ལོན་བཅས། །ལྷོ་ཡི་ཕྱོགས་སུ་འགྲོ་
བར་གྱུར། །ཧཱུཾ། འཆི་བདག་གཤིན་རྗེ་ནག་པོའི་ཚོགས། ཁྱོད་ནི་ལས་ཀྱི་རྫུ་འཕྲུལ་
ཅན། །འགྲོ་བའི་སྲོག་བདག་ཆེན་པོ་ཁྱོད། །མ་རུངས་གཤིན་རྗེའི་འཁོར་གྱིས་
བསྐོར། །བགེགས་ཀྱི་རྒྱལ་པོ་འཁོར་བཅས་ལ། །མཆོད་སྦྱིན་གཏོར་གླུད་བཟང་པོ་
དང་། །བུ་ལོན་ལན་ཆགས་བཅལ་ཟིན་གྱིས། །གླུད་དང་གཏོར་མ་འདི་ལོང་ལ། །ང་
ཡི་སེམས་བསྐྱེད་གནས་འདི་རུ། །གཤིན་རྗེའི་གནོད་པ་མ་བཏང་ཞིག །བདུད་ཀྱི་
ཁྲམ་ལ་བཏབ་པ་ཕྱིས། །འཆི་བདག་ཞགས་པས་མ་འཆིང་ཞིག །སྔོན་ཆད་བཅིངས་
ན་ད་ལྟ་ཁྲོས། །སྐྱེ་འགྲོ་གསོད་པའི་ལས་མ་བྱེད། །བདུད་ཀྱི་ཁྲམ་ཀ་སླར་ལ་བརྟུལ།
ཁམས་གསུམ་སེམས་ཅན་ཐམས་ཅད་ལ། །གནོད་ཅིང་འཚེ་བར་མ་བྱེད་པར། །ལན་
ཆགས་སྟོང་ཁྲིན་བཅལ་ཟིན་གྱིས། །གླུད་དང་གཏོར་(༨ན)མ་འདི་ལོང་ལ། །འདི་ནས་
ལྷོ་ཡི་ཕྱོགས་སུ་བསྐྱོད། །དཔག་ཚད་བརྒྱད་ཁྲི་བཞི་སྟོང་གི། །ཕ་རོལ་རྒྱ་མཚོ་ནག་
པོའི་གཏིང་། །ཉི་མ་ཟླ་བ་མེད་པའི་གནས། །མུན་རུམ་འཁྱིལ་བའི་ནང་ཤེད་
ན། །འཆི་བདག་གཤིན་རྗེའི་རང་ཡུལ་ཡོད། །བསྐྱེད་ཅིག་གཤིན་རྗེ་དེ་རུ་
སྐྱོད། །གཤེགས་ཤིག་འཆི་བདག་འཁོར་བཅས་གཤེགས། །བགེགས་ཀྱི་རྒྱལ་པོ་ད་
སྐྱོད་ཅིག །ལན་གསུམ་བརྗོད་དེ། རོལ་མོའི་སྒྲ་ཆེན་པོ་དང་བཅས་བཏང་། དྲག་
སྔགས་མང་དུ་བཟླ་ཞིང༌། ཐུན་གྱིས་བྲབ། བཟློག་སྔགས་ཅི་རིགས་བཟླ། དེ་ནས།
ཨོཾ་ཡ་མ་མེ་དཀྵེ། ར་ཙ་ས་ཏོ། རུ་ན་ཡོ་ནི། ར་ཡ་ཙ་ནི། སརྦ་ཙ་ཏུ་ར་ནན། སྙིང་
603

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཀ༽
གཟེར་བྲེང་ཤག་ཡཾ་རྦད། ཚར་ཇི་ལྟར་རིགས་པ་བཟླས་རྗེས། དཔལ་ལྡན་གཤིན་
རྗེ་གཤེད་ཀྱི་ལྷ་ཚོགས་ཀྱིས། །ནམ་མཁའི་ཁྱོན་ཀུན་མ་ལུས་རབ་བཀང་སྟེ། །འོད་
ཟེར་མཚོན་ཆ་སྣ་ཚོགས་འཕྲོས་པ་ཡིས། །ཐོགས་མེད་མཐུ་སྟོབས་ནུས་པའི་རྫུ་འཕྲུལ་
གྱིས། །འཆི་བདག་གཤིན་རྗེ་བདུད་དང་བགེགས་ཀྱི་ཚོགས། །ཆོམ་སྒྲ་དང་བཅས་
རྒྱ་མཚོའི་ཀློང་བསྐྱལ་ཏེ། དཔག་ཚད་བརྒྱད་ཁྲི་བཞི་སྟོང་འོག་རོལ་ཏུ། །མུན་རུམ་
མཐའ་མེད་གཤིན་རྗེའི་ཡུལ་སོང་ནས། །བསྐལ་པ་འདི་ཉིད་མ་འདས་བར་དག་
ཏུ། །ཐོན་པའི་གོ་སྐབས་ཅུང་ཟད་མེད་པར་གྱུར། །ཞེས་བརྗོད་ཅིང་དམིགས་པ་
དང་བཅས་ཆུ་བོ་ཆེན་པོ་ལ་དོར་བ་བྱའོ། ཕྱིར་ལོག་ཅིང་སྲུང་སྔགས་བརྗོད། སྒོ་
དྲུང་དུ་མཚམས་གཅོད་པ་ནི། དང་པོར་ཐིག་ལེ་ཉག་ཅིག་རྒྱ། །གཉིས་པ་ཐབས་
དང་ཤེས་རབ་རྒྱ། །གསུམ་པ་སྐུ་གསུང་ཐུགས་ཀྱི་རྒྱ། །བཞི་པ་ཚད་མེད་བཞི་ཡི་
རྒྱ། །ལྔ་པ་རྒྱལ་བ་རིགས་ལྔའི་རྒྱ། །དྲུག་པ་ཐུབ་པ་དྲུག་གི་རྒྱ། །བདུན་པ་སངས་
རྒྱས་རབས་བདུན་རྒྱ། (༨བ)།རྒྱ་བདུན་བཏབ་པ་ཚུན་ཆད་དུ། །སྣང་སྲིད་འཁོར་
འདས་དགྲར་ལངས་ཀྱང༌། །དགྲ་ཞེས་བྱ་བའི་མིང་ཡང་མེད། །བགེགས་ཞེས་བྱ་
བའི་མིང་ཡང་མེད། །རྒྱ་བདུན་མཚམས་ལས་མ་འདའ་ཞིག །ཨཻ་རིང་གི་སྲུང་སྔགས་
བརྗོད། མེ་ཆུས་རྒྱས་བཏབ་བོ། །དེ་ནས་དཀྱིལ་འཁོར་བསྡུས། གཤིན་རྗེའི་བཤུལ་
ལམ་དུ། ཧཱུཾ། སྲ་མཁྲེགས་རྡོ་རྗེ་འབར་བའི་རྒྱ་གྲམ་གྱིས། །གོ་སྐབས་མེད་པའི་ས་
གཞིར་རབ་གྱུར་ནས། །བསྐལ་པ་མ་སྟོངས་བར་དུ་གཤིན་རྗེའི་ཚོགས། །སྐད་ཅིག་
ཙམ་ཡང་ཐར་བ་མེད་པར་གྱུར། །ཨེ་ནན་བིག་ནན་སྟ་བྷ་ཡ་ནན། །ཞེས་བརྗོད་
ཅིང་བྲོ་བརྡུང་། བླ་མ་གཤིན་རྗེ་གཤེད་དུ་རབ་གསལ་བ། །སླར་ཡང་གནས་འགྱུར་
རྡོ་རྗེ་དྲག་པོ་རྩལ། །རྟེན་དང་བརྟེན་བར་བཅས་པའི་རྣམ་རོལ་ཏུ། །ལྷུན་གྲུབ་སྣང་
སྟོང་ངང་དུ་གསལ་བར་གྱུར། །ཚོགས་ལ་རོལ་བ་ནས་བཟུང༌། བསྔོ་བ་སྨོན་ལམ་
བཀྲ་ཤིས་ཀྱི་བར་དཀྱུས་བཞིན་བཏང་བར་བྱའོ། །འདིའི་ཆ་ལག་དང་ལག་ལེན་གྱི་
རིམ་པ་རྣམས་ནི་གཏེར་གཞུང་དང་ཟུར་རྒྱན་སོགས་ལས་ཤེས་པར་བྱའོ། །
604

འཆི་བདག་བཟློག་བྱེད་ཀྱི་གྱེར་གཞུང་འཆི་བདག་གཡུལ་ལས་རྒྱལ་བའི་རུ་མཚོན། ༼༢༢༽
སྨྲས་པ། དཔག་བསམ་ཡོངས་འདུའི་ལྗོན་པ་དང༌། །ཡིད་བཞིན་དབང་གི་
རྒྱལ་པོ་ལ། །གསོལ་བ་བཏབ་ན་འདོད་པའི་དོན། །འགྲུབ་པ་དངོས་པོའི་གཤིས་
ལུགས་མཚར། །རྫས་སྔགས་ཏིང་འཛིན་འཁྲུལ་འཁོར་དག །ཚུལ་བཞིན་ཉམས་སུ་
བླངས་པ་ཡིས། །ལྔ་པའི་ཕོ་ཉ་བཟློག་ནུས་པའི། །རྟེན་ཅིང་འབྲེལ་བར་འབྱུང་འདི་
རྨད། །འོན་ཀྱང་འདི་འདྲའི་གནད་ཤེས་པ། །ཨུ་དུམ་ཝཱ་ར་དང་མཚུངས་ཏེ། །དྲེགས་
ལྡན་ཆེར་རློམ་འུར་བརྒྱངས་ཅན། །ཀུན་གྱི་སྤྱོད་ཡུལ་ག་ལ་ཡིན། །ཁོ་བོས་མངོན་
པའི་ང་རྒྱལ་སྤངས། །བཤེས་གཉེན་དམ་པ་ཡུན་དུ་བསྟེན། །དཀའ་བའི་གནད་ལ་
སྒྲོ་འདོགས་བཅད། །བསམས་ཀྱིན་ཨེ་མ་(༩ན)བསྐལ་པ་བཟང༌། །དགེ་འདིས་བདག་
གཞན་འགྲོ་བ་ཀུན། །འཇིག་རྟེན་གསུམ་གྱི་མངའ་བདག་གིས། །དུས་ཀྱི་ཆད་པ་
ལས་ཐར་ཏེ། །འཆི་མེད་རྡོ་རྗེའི་སྐུ་ཐོབ་ཤོག །ཅེས་ལྷ་བྲག་གཏེར་བྱོན་གྱི། འཆི་
བདག་བཟློག་པའི་གྱེར་གཞུང་འཆི་བདག་གཡུལ་ལས་རྒྱལ་བའི་རུ་མཚོན་ཞེས་པ་
འདི་ནི་སའི་ཚངས་པ་བསྟན་འཛིན་ཆོས་ཀྱི་རྒྱལ་པོའི་སྐུ་རིམ་བསྒྲུབ་པ་ལ་མངོན་དུ་
ཕྱོགས་པའི་ཚེ། ཐེག་མཆོག་བསྟན་པའི་སྲོག་ཤིང་ཟུར་གྱི་གདུང་ལས་རྡོ་རྗེ་འཛིན་
པ་ཆོས་དབྱིངས་རང་གྲོལ་གྱིས། འདི་ལ་ཆོག་སྒྲིགས་གསལ་བ་ཞིག་བྱུང་ན་ལེགས་
པ་འདུག་ཅེས་གསུངས་པས་མཚམས་སྦྱར་ཏེ། གཏེར་གཞུང་དངོས་སུ་མི་གསལ་
བའི་འདོན་ཆ་རྣམས། གླེང་གཞི་དང་ལག་ལེན་སོགས་ཁུངས་དང་འབྲེལ་བ་རྣམས་
ནས་ཁ་བཀང་སྟེ། རང་བཞིན་རྫོགས་པ་ཆེན་པོའི་གནས་ལུགས་ལ་ཅུང་ཟད་གཞོལ་
བའི་ཟ་ཧོར་གྱི་སྔགས་བན་བླ་མེད་རྡོ་རྗེ་རྩལ་དུ་འབོད་པས། ལྕགས་སྟག་དབོ་ཟླའི་
དམར་ཕྱོགས་ཀྱི་དགའ་བ་དང་པོའི་ཚེས་ལ། དགའ་ལྡན་ཕོ་བྲང་དུ་སྦྱར་བའི་ཡི་གེ་
པ་ནི་བློ་བཟང་ཚེ་རིང་ངོ་། །སརྦ་མངྒ་ལཾ།། །།